[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Mae\u2019r prosiect yn rhoi cymorth i fudiadau treftadaeth micro, bach a chanolig neu fudiadau sy\u2019n cynnal prosiect treftadaeth ehangu eu ffrydiau incwm a chyrraedd cynulleidfaoedd a phobl newydd."}, {"text_idx": "#000009", "text": "Gan ddysgu o brosiectau blaenorol Catalydd Cymru, bydd Ehangu Gorwelion yn parhau i gynnig hyfforddiant trylwyr i fudiadau treftadaeth, a mudiadau sy\u2019n cynnal prosiectau treftadaeth yng Nghymru ar bynciau a fydd yn eu helpu i wella eu gwydnwch a\u2019u gallu i ymdrin a\u0302 newidiadau i\u2019r amgylchedd y maen nhw\u2019n byw ynddo (er enghraifft, yr argyfwng costau byw presennol)."}, {"text_idx": "#000010", "text": "Gwrandewch ar yr hyn sydd gan fudiadau sydd wedi cymryd rhan yn y rhaglen flaenorol i\u2019w ddweud am y profiad hyfforddiant."}, {"text_idx": "#000011", "text": "Byddwn yn darparu\u2019r cymorth hwn drwy gyfrwng tri phrif weithgaredd rhwng mis Gorffennaf 2019 a mis Mehefin 2021:"}, {"text_idx": "#000012", "text": "Byddwn yn cynnal chwe diwrnod o hyfforddiant gweithredol cynhwysfawr er mwyn ehangu gwybodaeth a magu hyder yn y meysydd a nodwyd uchod. Mae 25 o leoedd ar gael i fudiadau treftadaeth.\nBydd Cyngor Gweithredu Gwirfoddol Cymru yn cynnal rhaglen o gyrsiau hyfforddi a weminarau wedi eu teilwra ar gyfer mudiadau treftadaeth.\nYn ystod yr ail flwyddyn, byddwn yn gweithio gyda mudiadau treftadaeth sydd wedi derbyn cymorth gan ddau brosiect Catalydd Cymru i ddarparu gwasanaeth mentora gan gyfoedion i fwy byth o fudiadau treftadaeth."}, {"text_idx": "#000013", "text": "Pedwar diwrnod o hyfforddiant gweithredol trylwyr am ddim i oddeutu 35 o fudiadau er mwyn cynyddu gwybodaeth a hyder mewn nifer o bynciau sy\u2019n cyfrannu at wydnwch y mudiad, gan gynnwys llywodraethu, cynlluniau busnes a chynhyrchu incwm\nRhaglen hyfforddiant agored am ddim/rhad a fydd yn cael ei chyflwyno\u2019n rhannol gan fudiad Cwmpas (a elwid yn Ganolfan Cydweithredol Cymru cyn hyn).\nGweithgareddau ehangu rhwydwaith sydd wedi\u2019u dylunio i helpu mudiadau i wneud mwy o waith neu ddechrau ar waith i ddenu cynulleidfaoedd a phobl fwy amrywiol i\u2019w mudiadau\nDatblygu pecyn cymorth o ganllawiau ac adnoddau i helpu mudiadau treftadaeth i gynyddu amrywiaeth o fewn eu mudiadau"}, {"text_idx": "#000014", "text": "Mae\u2019r gweithgareddau ar gael i fudiadau treftadaeth a mudiadau sy\u2019n cynnal prosiectau treftadaeth yng Nghymru."}, {"text_idx": "#000015", "text": "Yn unol a\u0302 Chronfa Dreftadaeth y Loteri Genedlaethol, mae ein diffiniad o \u2018dreftadaeth\u2019 yn cynnwys y canlynol:"}, {"text_idx": "#000017", "text": "Gellir cael manylion llawn y cymhwysedd ar gyfer y categori hyfforddiant yn ein dogfen ganllawiau."}, {"text_idx": "#000018", "text": "I gofrestru eich diddordeb mewn cymryd rhan ac i gael pecyn ymgeisio, ebost: catalyst@wcva.cymru."}, {"text_idx": "#000020", "text": "Os hoffech gael sgwrs anffurfiol am y cyfle hyfforddi cyn penderfynu ymgeisio neu beidio, cysylltwch a\u0302:"}, {"text_idx": "#000022", "text": "I gael yr wybodaeth ddiweddaraf am y rhaglen hyfforddi, tanysgrifiwch i gylchlythyr Catalydd."}, {"text_idx": "#000025", "text": "Casgliad y gwerthusiad annibynnol a gynhaliwyd gan Wavehill, oedd bod y prosiect wedi bod yn hynod lwyddiannus."}, {"text_idx": "#000026", "text": "Dyma\u2019r canfyddiadau allweddol a gafwyd o\u2019r gwerthusiad:"}, {"text_idx": "#000027", "text": "Gwelodd 44% o\u2019r mudiadau incwm cyson neu uwch ar unwaith o ganlyniad i hyfforddiant Catalydd.\nRoedd 85% yn disgwyl incwm cyson neu uwch gan ffynonellau preifat yn y 12 mis nesaf"}, {"text_idx": "#000029", "text": "Bydd prif ganfyddiadau Catalydd Cymru: Treftadaeth Wydn ar gael ac yn cael eu cyhoeddi yma yn ystod Gwanwyn 2022."}, {"text_idx": "#000030", "text": "Cronfa Dreftadaeth y Loteri Genedlaethol"}, {"text_idx": "#000031", "text": "Gan ddefnyddio arian a godwyd gan y Loteri Genedlaethol, rydyn ni\u2019n ysbrydoli, yn arwain, ac yn rhoi adnoddau i dreftadaeth y Deyrnas Unedig i greu newid cadarnhaol a pharhaol ar gyfer pobl a chymunedau, nawr ac yn y dyfodol."}, {"text_idx": "#000032", "text": "Ers 1994, mae Cronfa Dreftadaeth y Loteri Genedlaethol wedi dyfarnu dros \u00a3420 miliwn i fwy na 3,000 o brosiectau yng Nghymru."}, {"text_idx": "#000033", "text": "Chwilio am ffynonellau cyllido ar-lein"}, {"text_idx": "#000035", "text": "Mae\u2019r yn ganllaw i ffynonellau posibl o gefnogaeth, boed hynny\u2019n ariannol neu beidio. Mae\u2019n hawdd ei ddefnyddio ac am ddim, ac yn ddelfrydol i unrhyw un sy\u2019n awyddus i ymgymryd a\u0302 phrosiectau sy\u2019n gysylltiedig a\u0302 threftadaeth y Deyrnas Unedig. Caiff ei gynnal gan yr Heritage Alliance a\u2019r Gronfa Treftadaeth Bensaerni\u0308ol."}, {"text_idx": "#000037", "text": "Yma cewch chwilio am y rhaglen gyllido orau sydd gan y Loteri Genedlaethol ar gyfer eich prosiect neu weithgaredd."}, {"text_idx": "#000038", "text": "Cyllid Cymru yw\u2019r offeryn chwilio am gyllid a gre\u0308wyd gan Cefnogi Trydydd Sector Cymru. System chwilio cyllid syml ar-lein yw hon sy\u2019n gallu helpu i ddod o hyd i gyfleoedd cyllido addas, o grantiau bach i brosiectau cyfalaf mawr a chyfleoedd cyllid trwy fenthyciadau. Ac mae\u2019n rhad ac am ddim."}, {"text_idx": "#000039", "text": "Mae Cymdeithas yr Amgueddfeydd Annibynnol yn rhwydwaith aelodaeth ffyniannus i amgueddfeydd, orielau a mudiadau treftadaeth annibynnol ledled y DU."}, {"text_idx": "#000041", "text": "Art Fund yw\u2019r elusen genedlaethol sy\u2019n codi arian ar gyfer celf. Mae\u2019r gronfa\u2019n helpu amgueddfeydd ac orielau i brynu gwaith celf ac yn helpu\u2019r cyhoedd i wneud yn fawr o gasgliadau cyfareddol y DU. Mae\u2019r wefan yn gartref i Art Happens, un o\u2019r platfformau cyllido torfol enwocaf ar gyfer y celfyddydau a threftadaeth."}, {"text_idx": "#000042", "text": "Mae\u2019r Association for Cultural Enterprises yn hyrwyddo arferion masnachol gorau yn sector diwylliannol a threftadaeth y DU drwy ddarparu cyfleoedd hyfforddiant a rhwydweithio a hwyluso aelodau i rannu gwybodaeth a phrofiadau ymhlith ei gilydd."}, {"text_idx": "#000045", "text": "Y Comisiwn Elusennau yw\u2019r rheolydd annibynnol ar gyfer gweithgareddau elusennol. Mae\u2019n galluogi elusennau i gael cymaint a\u0302 phosibl o effaith; yn sicrhau bod rhwymedigaethau cyfreithiol yn cael eu dilyn; yn annog arloesedd ac effeithiolrwydd; ac yn hyrwyddo budd y cyhoedd mewn elusennau er mwyn ennyn ffydd a hyder y cyhoedd."}, {"text_idx": "#000047", "text": "Rhwydwaith o fudiadau cymorth i\u2019r trydydd Sector yng Nghymru yw Cefnogi Trydydd Sector Cymru (CTSC). Nod y rhwydwaith yw galluogi\u2019r trydydd sector a gwirfoddolwyr ledled Cymru i gyfrannu\u2019n llawn at lesiant unigolion a chymunedau, nawr ac yn y dyfodol."}, {"text_idx": "#000048", "text": "Mae CTSC yn cynnwys pob un o\u2019r 19 cyngor gwirfoddol sirol a CGGC. Mae eich cyngor gwirfoddol sirol yn darparu cyngor a gwybodaeth yngly\u0302n a\u0302 chodi arian a ffynonellau arian eraill, yn ogystal a\u0302\u2019ch cynorthwyo gyda materion megis llywodraethu."}, {"text_idx": "#000049", "text": "Mae AMA yn helpu pobl sy\u2019n gweithio yn y celfyddydau a sefydliadau celfyddydol i gyrraedd mwy o gynulleidfaoedd gyda hyfforddiant, digwyddiadau ac adnoddau."}, {"text_idx": "#000050", "text": "Sefydliad annibynnol yw Cyfeiriadur Newid Cymdeithasol sy\u2019n darparu cyrsiau hyfforddi, cyhoeddiadau, cronfeydd data cyllido ar-lein, ymchwil a chynadleddau ar gyfer y sector gwirfoddol. Maen nhw hefyd yn rhedeg siop lyfrau ac yn rhoi llawer o adnoddau am ddim ar eu gwefan, gan gynnwys awgrymiadau da ac erthyglau am arferion gorau."}, {"text_idx": "#000051", "text": "Ffocws cyffredinol Cynnal Cymru yw datblygu a hyrwyddo cymdeithas gynaliadwy, effeithlon o ran adnoddau a chymdeithas garbon isel drwy ymgysylltu a\u0302 mentrau, y trydydd sector a chymunedau. Maen nhw\u2019n dod a\u0302 mudiadau lleol a chenedlaethol o bob rhan o Gymru ynghyd i helpu ei gilydd i ddatblygu gwasanaethau a gweithrediadau mwy cynaliadwy. Mae Cynnal Cymru yn cynnig gwasanaethau o ansawdd uchel i fudiadau er mwyn eu gwneud yn fwy cynaliadwy \u2013 y gwasanaethau yw Cynnal Connect a Cynnal Consult."}, {"text_idx": "#000052", "text": "Ffederasiwn Amgueddfeydd ac Orielau Cymru yw\u2019r corff strategol ar gyfer gweithwyr amgueddfeydd ac orielau celf proffesiynol yng Nghymru."}, {"text_idx": "#000053", "text": "Tair neges allweddol y Ffederasiwn yw:"}, {"text_idx": "#000054", "text": "Mae amgueddfeydd yn grymuso pobl drwy ddysgu, cyfranogiad ac ysbrydoliaeth\nMae amgueddfeydd a\u2019u casgliadau\u2019n cryfhau hunaniaeth gymunedol\nMae amgueddfeydd yn gwneud cyfraniad economaidd sylweddol drwy dwristiaeth ac adfywio"}, {"text_idx": "#000055", "text": "Corff annibynnol, anstatudol yw\u2019r Rheoleiddiwr Codi Arian sy\u2019n rheoleiddio codi arian ar draws y sector elusennol yng Nghymru, Lloegr a Gogledd Iwerddon Maen nhw\u2019n cefnogi\u2019r arferion gorau ym maes codi arian er mwyn diogelu rhoddwyr a chefnogi gwaith hanfodol y rhai sy\u2019n codi arian. Maen nhw\u2019n gweithio mewn partneriaeth a\u0302 rheoleiddwyr eraill a\u2019r cyrff cynrychiadol yn y sectorau elusennol a chodi arian i fagu hyder y cyhoedd a sicrhau safonau codi arian cyson ledled y DU. Y Rheoleiddiwr sy\u2019n gyfrifol am Y Cod Ymarfer Codi Arian ac ef hefyd sy\u2019n gweinyddu\u2019r Gwasanaeth Dewisiadau Codi Arian."}, {"text_idx": "#000057", "text": "Mae Locality yn helpu pobl i sefydlu mudiadau sydd dan berchnogaeth ac arweiniad lleol. Maen nhw\u2019n cefnogi mudiadau cymunedol i fod yn gryf a llwyddiannus, i ddiwallu anghenion lleol ac i roi pwrpas, lle da i fyw ac iechyd da i bobl. Mae ganddyn nhw rwydwaith o aelodau, maen nhw\u2019n darparu adnoddau a chyngor a chymorth arbenigol ac yn ymgyrchu er mwyn creu amgylchedd gwell i fudiadau cymunedol weithredu o\u2019i fewn."}, {"text_idx": "#000058", "text": "Mae Cymdeithas yr Amgueddfeydd yn fudiad aelodaeth annibynnol ar gyfer pawb sy\u2019n gweithio mewn amgueddfeydd, orielau ac yn y maes treftadaeth."}, {"text_idx": "#000060", "text": "\u2018Arddangosfa o arloesedd ac ysbrydoliaeth wrth godi arian\u2019. Mae SOFII yn wefan llawn adnoddau, astudiaethau achos ac offer codi arian i\u2019ch helpu gyda\u2019ch ymdrechion eich hun i godi arian."}, {"text_idx": "#000062", "text": "Mae\u2019n hyrwyddo ac yn cefnogi\u2019r gwaith o arbed adeiladau hanesyddol a\u2019u defnyddio\u2019n gynaliadwy."}, {"text_idx": "#000063", "text": "Casgliad cynhwysfawr o wybodaeth, newyddion ac adnoddau defnyddiol sy\u2019n ymwneud a\u0302 chodi arian."}, {"text_idx": "#000065", "text": "Pwrpas CGGC yw galluogi mudiadau gwirfoddol Cymru i wneud mwy o wahaniaeth gyda\u2019i gilydd. CGGC yw\u2019r corff aelodaeth cenedlaethol ar gyfer mudiadau gwirfoddol yng Nghymru."}, {"text_idx": "#000067", "text": "Porth ar-lein yw Gwirfoddoli Cymru sy\u2019n cynorthwyo a\u0302\u2019r gwaith o recriwtio a lleoli gwirfoddolwyr."}]